Ponto Verrazano-Narrows

La Ponto Verrazano-Narrows esas du-etaja suspendo-ponto qua konektas la distrikti di New York-urbo, Staten Island e Brooklyn.

Ol pontizas The Narrows, stretajo qua konektas la relative protektata supra bayo kun la plu granda, apertita basa bayo.

La ponto nomizesas pro la italiana explorero Giovanni da Verrazzano, qua en 1524 esis la unesma europana explorero qua eniris la Portuo di New York e la Fluvio Hudson.

Ol havas centrala longeso 1298 m ed esis la maxim longa suspendo-ponto en la mondo de sua kompletigo en 1964, til ke ol devancesis da la Humber-Ponto en Britania en 1981.

Ol esas la 13ma maxim longa ponto en la mondo, e la maxim longa en Amerika.  Olua turmi esas videbla de tota New York-urbo e de Nova Jersey.

La ponto esas la enireyo a la Portuo di New York.  Omna navi qui arivas che la Portuo di New York e Nova Jersey pasas sub la ponto, e do mustas fitar sub ol.  Depos 1976, la Staten Island-endo* dil ponto esas la komenceyo di la Maratono di New York.

 Historio 
eta|La ponto de-supere
La ponto esis la lasta granda publika projeto en New York-urbo surveyita da Robert Moses, la New York City Parks Commissioner e chefo di la Triborough Bridge and Tunnel Authority.  Il longe dezirabis ponto por kompletigar la expressway-sistemo quan il suportis dum sua ofico.  Ol esis anke la lasta projeto desegnita da Chef-Injenioro Othmar Ammann, qua designis la maxim multa transireyi en, ed aden New York-urbo, inkluzanta la George Washington-Ponto, la Bayonne-Ponto, la Ponto Bronx Whitestone, la Triborough-Ponto, e Throgs Neck-Ponto.

Projeto konstruktor la ponto produktis konsiderinda kontroverso en la vicineyo di Brooklyn, Bay Ridge, pro ke multa familii lojis en hemi en la areo ube la ponto nun stacas koaktesis translojar.

Konstrukto di la ponto komencis ye 13ma agosto 1959, e la supra ferdeko apertesis ye 21ma novembro 1964, ye kusto $320 milion (en 1964-dolari, equivalanta $2471 milion en nuna dolari.)  Tri homi mortis dum konstruktar la ponto, inkluzanta 58-yari-evinta Paul Bassett e 19-evinta Gerard McKee.  La morto di ta lasta esis la temo di chapitro di The Bridge: The Building of the Verrazzano-Narrows Bridge, libro da Gay Talese.

Individui en la projeto inkluzis seniora partenero Othmar Ammann; chef-injenioro Milton Brumer; projet-injeniori Herb Rothman e Frank L. Stahl; desegno-injenioro Leopold Just; konstrukto-injenioro John West Kinney; e sekureso-injenioro Alonzo Dickinson.

 Deskripto 
La ponto proprietesas da Triborough Bridge and Tunnel Authority; pekunio ganesas per pas-imposti pagata da vehili qui transiras la ponto.  Ol jeresas da MTA Bridges and Tunnels, agenterio di la Metropolitan Transportation Authority.  Interstate 278 surpasas la ponto, konektante Staten Island Expressway kun Gowanus Expressway e Belt Parkway.

La ponto, kun tri altra ponti di Staten Island, kreis nova moyeno per qua voyajanti povas atingar Brooklyn, Long Island e Manhattan per automobilo de Nova Jersey.  La ponto transportas plu multa trafiko kam Outerbridge Crossing e Goethals-Ponto, qui amba konektas Staten Island kun Nova Jersey.
eta|La ponto dum la nokto

 Nomo 
La nomizo di la ponto pro Verrazzano esis kontroversala.  Lo unesme propozesis en 1951 dal Italiana Historiala Societo di Usa.  Pos ke Robert Moses refuzis la unesma propozo, la societo entraprezis reklamo-kampanio por riestablisar la reputeso di la preske obliviita Verrazzano e propagar la ideo di nomizar la ponto pro lu.  La kampanio esis le esforco dal direktisto dil Societo John N. LaCorte, qua en 1954 sucesoze presis la guvernisto di New York W. Averell Harriman proklamar la 17ma aprilo (l'aniversario dil arivo da Verrazzano en la portuo) kom Verrazzano-Dio.

Posa esforci da LaCorte rezultis en simila proklami da stato-guvernisti alonge la Esta Marbordo.  Pos ta sucesi, LaCorte ripresis la Triborough Bridge and Tunnel Authority, ma refuzesis duemsafoye.  La jeristo dil autoritato, apogita da Moses, dicis ke la nomo esis tro longa e ke il nultempe audis pri Verrazzano.

Parte pro diskriminaco kontre italian-usani, l'oficala nomo dil ponto generale ignoresis da lokala novajerii lor la dediko.  Ula radio-anunceri e jurnali omisis refero a Verrazzano, vicee referinta la ponto kom la "Narrows Bridge", o la "Brooklyn–Staten Island Bridge".  La societo duris sua propago dil nomo dum la sequinta yari, til ke la nomo divenis ferme establisita.

Kategorio:Ponti
Kategorio:New York